Konservatiivsel Inglismaal püütakse klaasangerjaid nagu sajandeid tagasigi. Kaluri põhiliseks tööriistaks on peenesilmaline kahv. Kahv pannakse vette nii, et vastu voolu jääv serv on vees ja allavoolu jääv veest väljas. Mõne minuti pärast tõstetakse kahv veest välja, nõrutatakse ning tühjendatakse pange. Operatsiooni korratakse, kuni kaluril jätkub kannatust ööpimeduses ja kaldaporis mütata.